open-index/open-wikipedia-markdown huggingface dataset:
Paula Modersohn-Becker

**Paula Modersohn-Becker** (Dresden, 1876ko otsailaren 8a - Worpswede, 1907ko azaroaren 20a) alemaniar margolaria izan zen.

1888an bere familia Dresdenetik Bremenera aldatu zen. 1895ean Worpswedeko zirkuluko margolarien lanak ezagutu zituen (Otto Modersohn, Fritz Mackensen, Fritz Overbeck eta Heinrich Vogeler). 1899an Clara Westhoff lagunari lagundu zion Parisen pintura ikasteko. 1901ean Otto Modersohn margolariarekin ezkondu zen eta 1907an erditu ondorengo enbolismo batek jota hil zen.

Biluzik margotu zen lehen emakumea izan zen. Errealismoaren eta naturalismoaren teknikak alde batera utzi eta fauvismoan murgildu zen. Parisen ikasten ari zela, postinpresionisten eragina ere jaso zuen. Lehen espresionismoaren ordezkari garrantzitsuenetako bat izan zen.

## Iruditegia  

Paula Modersohn-Becker 019.jpg|*Autoerretratua* (1902)
Paula Modersohn-Becker Mädchen mit Strohhut und Blume.jpg|*Mädchen mit Strohhut und Blume* (1902)
Modersohn-Becker, Stillende Mutter.jpg|*Stillende Mutter* (1902)
Paula Modersohn-Becker 003.jpg|*Bauernkind auf rotgewürfeltem Kissen* (c. 1904)
Paula Modersohn-Becker Mädchen mit Kaninchen.jpg|*Mädchen mit Kaninchen* (1905)
Paula Modersohn-Becker 021.jpg|*Hizadi hila* (1906)
Paula Modersohn-Becker 017.jpg|*Selbstporträt* (1907)
File:Paula Modersohn-Becker 009.jpg|*Kinderakt mit Goldfischglas* (1907)
Paula Modersohn-Becker 023.jpg|*Stilleben mit Tonkrug* (1907)
Paula Modersohn-Becker 006.jpg|*Die Malerin mit Kamelienzweig (Selbstporträt)*, (1907)
Otto Modersohn schlafend.jpg|Otto Modersohn lotan (1906)
Paula Modersohn-Becker 028.jpg|thumb|Ama oheratua eta semea (1906)
Paula Modersohn-Becker 016.jpg|*Rainer Maria Rilke*, (1906)
Paula Modersohn-Becker 018.jpg|Autoerretratu biluzia
Clara Rilke-Westhoff.jpg|Clara Westhoffek egindako Paularen erretratua (1905)
Modersohn Grave.JPG|thumb|Paula Modersohn-Beckerren hilobia Worpswede hilerrian, Bernhard Hoetgerrek egindako eskulturarekin (1907)

## Kanpo estekak
Adone Zoli

**Adone Zoli** (Cesena, 1887ko abenduaren 16a - Erroma, 1960ko otsailaren 20a) italiar politikaria izan zen. Italiako lehen ministroa izan zen 1957ko maiatzekik 1958ko uztailera.

Zuzenbide ikasketak egin zituen Boloniako Unibertsitatean eta abokatua izan zen Genoan, Bolonian eta Florentzian. Caporettoko guduan esku hartu zuen Lehen Mundu Gerran. Italiako Alderdi Popularreko kide izan zen Benito Mussolinik 1926an desegin zuen arte. Bere ibilbide politiko osoan zehar Zoli antifaxista sutsua izan zen. 1943tik erresistentzia italiarreko partisano bat izan zen. Naziek atxilotu eta heriotza-zigorra ezarri zioten, baina kideek askatu egin zuten. Kristau Demokraziaren sortzaileetako bat izan zen 1943ko abenduan.

1948an senatari hautatu zuten. 1950eko hamarkadan Justizia, Finantza eta Aurrekontu ministro izan zen. 1957an lehen ministro izendatu zuten eta alderdi bakarreko kabinetea osatu zuen. Derrigorrezko gizarte-aseguruak zabaldu zituen  eta Predappion Mussoliniren ehorzketa ahalbidetu zuen. 1958ko hauteskundeetan gehiengo osoa lortu ez eta dimisioa eman zuen.